MUNICIPIUL CRAIOVA

CONSILIUL LOCAL AL MUNICIPIULUI CRAIOVA

               HOTĂRÂREA NR. 90
privind modificarea contractului de concesiune nr.198/01.04.2000,  încheiat între Municipiul Craiova și Cazacu Ioana-Gilda şi Cazacu Viorica

Consiliul Local al Municipiului Craiova, întrunit în şedinţa ordinară din data de 26.02.2026;
 Având în vedere referatul de aprobare nr.41285/2026, raportul nr.45247/2026  întocmit de Direcţia Patrimoniu şi raportul de avizare nr.47962/2026 al Direcţiei Juridice, Asistenţă de Specialitate şi Contencios Administrativ prin care se propune modificarea contractului de concesiune nr.198/01.04.2000,  încheiat între Municipiul Craiova și Cazacu Ioana-Gilda şi Cazacu Viorica și avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V- Juridică, Administraţie Publică şi Drepturi Cetăţeneşti;
          În conformitate cu prevederile art.41 din Legea nr.50/1991, republicată, privind autorizarea executării lucrărilor de construcţii, cu modificările și completările ulterioare;
           În temeiul art.129 alin.2 lit. c coroborat cu alin.6 lit.b, art.139 alin.3 lit. g, art.154 alin.1, art.196 alin.1 lit.a, art.354 și art.355 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

hotărĂŞte:
Art.1.  Se aprobă modificarea contractului de concesiune nr.198/01.04.2000, încheiat cu Cazacu Ioana-Gilda şi Cazacu Viorica, având ca obiect terenul în suprafaţă de 63,43 mp., aparținând domeniului privat al municipiului Craiova, situat în Calea București, nr.23A, lângă bl.15 A, prin cesiunea acestuia către Cazacu Ioana-    Gilda.
Art.2. Se împuterniceşte Primarul Municipiului Craiova să semneze actul adiţional de modificare a contractului de concesiune prevăzut la art.1 din prezenta hotărâre.
Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.457/2019.
Art.4. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Patrimoniu,  Cazacu Ioana-Gilda şi Cazacu Viorica vor aduce la îndeplinire prevederile prezentei hotărâri.

